Foto: 2015/16-yilgi mavsumning “Oltin butsa” mukofotiga da’vogar 10 futbolchi

“Sports.ru” blogeri Artak79 futbol bo‘yicha Yevropa chempionatlarining 2015/16-yilgi mavsumida hozirgacha eng ko‘p gol kiritgan va “Oltin butsa” mukofotiga da’vogar futbolchilar suratini e’lon qildi.

Suratda “Oltin butsa”ga da’vogarlar 10 nafar futbolchi keltirilgan. Unda har bir futbolchining o‘zi ishtirok etayotgan mamlakat chempionati doirasida kiritilgan gollari hisoblangan.
Ispaniya chempionatida 34 ta gol kiritgan “Barselona” hujumchisi Luis Suares to‘purarlar ro‘yxatida peshqadam bo‘lib turidi. 31 tadan golga mualliflik qilgan Krishtianu Ronaldu (“Real”) hamda Jonas Oliveyra (“Benfika”) ushbu ro‘yxatdan tegishli ravishda 2 va 3-o‘rinlarni egallagan.
2015/16-yilgi mavsumning “Oltin butsa” mukofotiga da’vogar futbolchilar:
*1997-yildan boshlab “Oltin butsa” g‘olibini aniqlashda futbolchi tomonidan kiritilgan gollar soni chempionat koeffitsiyentiga ko‘paytiriladi. Yevropaning eng kuchli beshta chempionatida kiritilgan har bir gol 2 ochkoga, 6–21-pog‘onalardan o‘rin olgan chempionatlarda kiritilgan gol 1,5 ochkoga, qolganlarida esa 1 ochkoga baholanadi. Har bir chempionat turli darajada bo‘lgani uchun g‘olibni obyektiv tarzda aniqlash maqsadida shunday tizim joriy etilgan.
28-aprel holatiga ko‘ra, Ispaniya, Germaniya, Angliya, Italiya va Portugaliya chempionatlari UEFA reytingida mos ravishda 1—5-o‘rinlardan joy olgan. Fransiya 1-Ligasi esa UEFA reytingida 6-pog‘onani band qilib turibdi.